110. ΑΠΟΦΑΣΙΣ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. Ε/Φ1/20292/1083 της 28 Ιουν./19 Ιουλ. 1974 (ΦΕΚ Β΄  721) Περί διενεργείας και διεθνών μεταφορών δια φορτηγών αυτοκινήτων εθνικών μεταφορών. Έχοντες υπ’ όψει: 1.Τας διατάξεις της παρ. 2 του άρθρ. 6 του Ν.Δ. 1060/71 «περί οργανώσεως των δια φορτηγών αυτοκινήτων δημοσίας χρήσεως διενεργουμένων εμπορευματικών μεταφορών». 2.Την από 10.6.1974 πράξιν της προβλεπομένης υπό του άρθρ. 10 του ανωτέρω Ν.Δ/τος Επιτροπής Οδικών Εμπορευματικών Μεταφορών, ην και αποδεχόμεθα, δι’ ης προτείνεται η έκδοσις της εν παρ. 2 του άρθρ.6 του ιδίου Ν.Δ/τος αναφερομένης αποφάσεως, περί παροχής δικαιώματος, εις τας κατά το εν λόγω Ν.Δ/μα συνεστημένας επιχειρήσεις εθνικών οδικών εμπορευματικών μεταφορών, διενεργείας και διεθνών τοιούτων μεταφορών, ως συντρεχουσών ειδικών συνθηκών, κατά την εμφανιζομένην, κατά την παρούσαν περίοδον, αιχμήν εις τας εξαγωγάς Ελληνικών προϊόντων. 3.Το υπ’ αριθ. 24870/648/1491/74 έγγραφον του Υπουργείου Εμπορίου περί της ανάγκης χρησιμοποιήσεως και αλλοδαπών φορτηγών αυτοκινήτων (ψυγείων και κοινού φόρτου) δια μεταφοράς εις τρίτας χώρας, προς αντιμετώπισιν των εξαγωγών γεωργικών προϊόντων. 4.Την υπ’ αριθ. Ε/Φ205/13435/668/31.5.74 (ΦΕΚ 595/74 τευχ. Β΄) δι ης επετράπη, κατά τα εν αυτή καθοριζόμενα χρονικά διαστήματα, η χρησιμοποίησις, μόνον ψυγείων και ισοθέρμων αλλοδαπών φορτηγών αυτοκινήτων δια την μεταφοράν οπωροκηπευτικών εις τρίτας χώρας, αποφασίζομεν: Επιτρέπομεν όπως, αι συνεστημέναι κατά τας διατάξεις του Ν.Δ. 1060/71 επιχειρήσεις εθνικών οδικών εμπορευματικών μεταφορών, διενεργούν και διεθνείς τοιαύτας μεταφράς, μέχρι 31 Οκτ. 1974. Η παρούσα ης η ισχύς άρχεται από σήμερον, δημοσιευθήτω δια της Εφημερίδος της Κυβερνήσεως. Η ισχύς της ανωτέρω αποφάσεως παρετάθη μέχρι και της 31 Δεκ. 1974, δια της υπ’ αριθ. Ε/ΦΙ/30046/1688 της 11/13 Νοεμ. 1974 (ΦΕΚ Β΄ 1144) ομοίας. 